Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2381

a) A mesterképzési szakon végzettek ismerik: - az interaktív tartalmak dramaturgiai összefüggéseit, szabályrendszerét, - a különböző médiafelületek sajátosságainak integrálását a tervezői/alkotói folyamatokba, - a szakterület munkafolyamatait (előkészítés, gyártás és utómunkálatok), - az audiovizuális tervezés gyakorlati feladatainak megoldásához szükséges ismereteket, - a látványvilág fejlesztésének technikáit, - a különböző média tervezőművészeti alkotótevékenységekhez szükséges irodalmi és zenei ismeretanyagot, - a két és háromdimenziós képi formálások lehetőségeit, - a média design elméletével és történetével kapcsolatos ismereteket, - a média rendszerek és azok technikai médiumainak elméletével és történetével kapcsolatos ismereteket, - a vizuális kultúrával kapcsolatos, illetve az általános művészettörténeti és kultúrtörténeti ismereteket, - az új média felületek és rendszerek kialakítását elősegítő innovatív kutatási módszereket, - a média nyelvezetének magas szintű, artikulált használatát, - alapvető technológiai, konstrukciós ismereteket, - gazdasági, produceri, projektmenedzselési, gyártási ismereteket.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes